fi fi fi nl fi fi fi fi fi fi fi fi fi fi fi fi fi fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi en nl fi fi fi fi fi fi fi en fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi en fi fi fi fi fi fi fi en fi fi fi fi fi en fi sv en fi fi da fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi en en en
Top 10 kirjoittamattomat säännöt, joita pitäisi noudattaa
10 arkipäivän kirjoittamatonta sääntöä, joita kaikkien tulisi noudattaa
Suomen Top 10 erikoiset, hauskat ja kyseenalaiset kunnanvaakunat
Aikuinen nainen, Kulkuri ja joutsen sekä muut suomalaiset ikivihreät, jotka suureksi järkytykseksi ovatkin käännöskappaleita
Turun Funikulaarin parhaat: 7 hullunhauskaa häiriöihin liittyvää twiittiä!
Top 10 hulluimmat lajit, joiden mestaruuksista Suomessa on kamppailtu
Suuret suomalaiset huijaukset – 10 onnistunutta petkutusta
Synnytyslinko ja talutussysteemi käärmeelle: 10 ihastuttavan erikoista patenttihakemusta
10 maailman oudointa testamenttia ja viimeistä tahtoa
Peniksiä, pikanuudeleita ja piikkilankaa – Top 10 maailman oudoimmat museot
Kun kohtalo puuttuu ivallisella tavalla peliin: 10 surkuhupaisaa ironian huipentumaa
Tilaa ero tai ammattimainen surija hautajaisiin: 10 erikoista palvelua, jotka voi ostaa
5 vinkkiä, jotka vievät Google-hakusi uudelle tasolle, ja kaksi paljon suositeltua kikkaa, jotka ovat silkkaa potaskaa
Teräsmies ei alunperin lentänyt, vaan hyppi – 10 yllättävää faktaa tunnetuista sarjakuvahahmoista
10 erikoista tapaa, joilla musiikki vaikuttaa ihmiseen
10 käsittämätöntä asiaa, joihin ökyrikkaat julkkikset ovat pistäneet rahojaan
10 näyttelijää, jotka ovat inhonneet ikonisia roolejaan, eivätkä ole salanneet mielipidettään – osa 2
Unissakävelijän saa kuin saakin herättää: 10 sitkeää myyttiä ihmiskehosta – osa 2
Sokerihumala on vain vanhempien selitys: 10 sitkeää myyttiä ihmiskehosta – osa 1
Miten rakko syntyy ja ennen kaikkea, miksi meille tulee rakkoja?
Kumpiko on virallista ja hyvää suomen kieltä: Viro vai Eesti?
Lukijoiden kysymyksiä: Mikä on historian suurin lämpötilan muutos yhden vuorokauden aikana?
10 järjetöntä ruokahaastetta, joiden päihittämiseen harva kykenee – osa 2
10 älytöntä ruokahaastetta: Näissä mätöissä ei ole mitään järkeä – osa 1
Top 10 maailman tulisimmat chilit ja muita polttavia chilifaktoja
Kun gender reveal -bileet menivät totaalisesti pieleen: 10 sukupuolenpaljastusjuhlaa, jotka päättyivät katastrofiin
Top 10 pahimmat huvipuisto-onnettomuudet
Goseckin kehä: Faktoja maailman vanhimmasta aurinko-observatoriosta
Vuoden 2022 huumori-Nobelit on jaettu: Mayojen rituaaliset peräruiskeet ja ihastuneiden samaan tahtiin lyövät sydämet
Mitä tahansa tieteen nimissä: 10 hullua tiedemiestä, jotka tekivät kokeita itsellään
10 tapaa, joilla perimän tutkiminen on muuttanut maailmaa
Kaiken kiveksi muuttava lähde ja sateenkaarivuoret: 10 luonnonihmettä, joita on vaikea uskoa todeksi
Itsensäkin voi ”siepata”: 10 kidnappausta, jotka olivat uhrin itsensä lavastamia
10 sanaa, jotka ovat samanlaisia ympäri maailman ja kielestä riippumatta
10 huvittavaa ja pitkälle vietyä brändisotaa isojen yhtiöiden välillä
Häpeäkauluri, terapialaukkuun sullominen ja lounas lattialla: 10 käsittämätöntä kurinpitotapausta kouluista
10 käsittämätöntä syytä, miksi ihmiset ovat soittaneet hätänumeroon
Mies vieraili ex-vaimonsa haudalla joka aamu – ei muistellakseen, vaan virtsatakseen sille
Nainen heräsi, kun lemmikkikoira ripuloi hänen suuhunsa – joutui päiväkausiksi sairaalaan
Limavana johdatti tulliviranomaiset lähes sadan salakuljetetun jättikotilon jäljille
Turistin kauhunhetket Turkissa: Merikilpikonna puri kiinni takapuoleen ja lähes hukutti
Mies leikkasi unissaan sukuelimensä irti, koska näki unta vuohen teurastamisesta
10 arkipäivän kirjoittamatonta sääntöä, joita kaikkien tulisi noudattaa
Maailmassa on paljon määräyksiä ja lakeja, joita kaikkien täytyy noudattaa. Mutta nyt listataan sellaiset kirjoittamattomat säännöt, joiden noudattamatta jättämisestä ei rangaista – vaikka ehkä pitäisi!
Listafriikki keräsi erilaisilta netin keskustelupalstoilta ja yhteisöistä parhaat kirjoittamattomat säännöt, joita iso osa ihmisistä haluaisi muidenkin noudattavan.
Huumorilla listaan saa suhtautua, mutta myös opiksi kannattaa – itse kunkin – ottaa. Kun näitä neuvoja noudattaa jokapäiväisessä elämässä, niin yhtäkkiä yllättäen voi vaikuttaa varsin fiksulta ja filmaattiselta yksilöltä!
Jos joku näyttää puhelimestaan kuvaa, ÄLÄ rupea selaamaan
Kuva: Anastasia Gepp | Pixabay
Aargh! Mikään ei ole raivostuttavampaa – no, on oikeasti, mutta kuitenkin – jos näyttää jollekin puhelimestaan kuvaa ja tuo henkilö rupeaa selaamaan muitakin kuvia. Halusin näyttää tämän yhden ainoa kuvan, en koko galleriaa, jossa voi olla yksityistä materiaalia. Ja vaikka ei olisikaan, niin millä oikeudella kukaan alkaa selata toisen albumia ilman lupaa? Eihän toisen kotiakaan voi ruveta noin vain penkomaan!?
On tietenkin täysin eri asia, jos ojentaa kaverille puhelimen ja sanoo, että selaa oikealle, sieltä löytyy lisää kuvia, jotka haluan sinulle näyttää. Mutta silloinkin kuvia katsovan on parasta muistaa vasemman ja oikean ero, eikä lähteä pyyhkäisemään ruutua väärään suuntaan.
Päästä aina ihmiset ensin ulos julkisissa kulkuvälineissä ja hisseissä
Kuva: Eduardo Davad | Pixabay
Elämä ja liikkuminen olisi kaikkien kannalta huomattavasti helpompaa, jos jokaisella olisi muistissa tämä kirjoittamaton sääntö. Kun olet menossa bussiin, junaan, metroon tai vaikkapa hissiin, niin anna tietä ulos tuleville. On tietysti ymmärrettävää, että esimerkiksi ruuhka-aikaan tupaten täydellä metrolaiturilla voi olla aito vaara siitä, että kulkuneuvon kyytiin ei yksinkertaisesti mahdu.
Mutta ainakaan sinne ei mahdu tai ehdi, jos asemalle jäävät eivät pääse ulos. Tilanne on kaoottinen, jos ahtaissa ovissa tungeksitaan ja työnnetään molempiin suuntiin.
Sama pätee hissiin. Pieneen koppiin on aivan turha yrittää ahtautua ennen kuin kerrokseen jäävät ovat päässeet ulos. On uskomatonta, miten monen käsityskyvyn yläpuolella tämä ilmiselvä sääntö on.
Älä kommentoi toisen ulkonäköä, ellei asiaa voi muuttaa puolessa minuutissa
Kuva: Luisella Planeta Leoni | Pixabay
Toisten arvosteleminen ja haukkuminen ei missään tapauksessa ole hyväksyttävää. Ei, vaikka kyseessä olisi hyvä ystävä. Hiustyyli, vaatteet, paino ja muut tällaiset asiat ovat kiellettyjen listalla.
Poikkeuksena on sellainen tilanne, jossa huomautus on toivottavaa ja ”epäkohta” nopeasti fiksattavissa. Salaattia hampaassa, paita väärin päin, kuivunutta räkää nenän pielessä, housujen vetoketju auki – kerro ihmeessä! Etkö haluaisi, että sinullekin huomautettaisiin ilmiselvästä asiasta? Ei ole kiva mennä vaikkapa työpaikan vessaan ja huomata etuhampaassa kilometrien päähän erottuva roska, jonka olisi avuliaan maininnan jälkeen saanut pois.
Mutta mikä pointti on arvostella vaikkapa toisen hieman kuluneita vaatteita, mainita otsassa kohoavasta finnistä tai tuoda esiin, että toisen paino on noussut tai laskenut. Kyseinen henkilö on varmasti näistä asioista tietoinen, mutta ei juuri sillä hetkellä voi muuttaa asiaa miksikään. Eikä ikinä voi tietää, mitä toisen elämässä tapahtuu. Joten parempi vain pitää mölyt mahassaan, ellei asia ole nopeasti korjattavissa.
Älä aina pyri pistämään paremmaksi
Jos joku kertoo viettäneensä viime kuussa aivan mahtavan pidennetyn viikonlopun Tukholmassa, osoita kiinnostusta ja kysy lisäkysymyksiä, mutta älä odota malttamattomana, että pääset kertomaan omasta, sinut täysin ihmisenä muuttaneesta puolen vuoden mittaisesta reppureissusta Australiassa.
Jos toinen kertoo nyrjäyttäneensä nilkkansa pahasti, älä vähättele tämän kokemusta ja nokita kertomalla siitä, miten sääriluusi murtui vuosia sitten.
Oli kyse ikävistä tai mukavista asioista, anna toiselle tilaa ja huomiota, äläkä käännä valokeilaa itseesi ja pyri aina pistämään paremmaksi.
Älä ilmoita toiselle, jos hän punastuu
Kuva: Alberto Adán | Pixabay
Jos jollakin kohoaa puna poskille, oli kyse sitten nolostumisesta, suuttumuksesta tai esimerkiksi ihastumisesta, ei sitä kannata mainita. Punastelija tietää sen satavarmasti itsekin ja tahdosta riippumaton reaktio todennäköisesti vain pahenee, kun siihen kiinnitetään huomiota.
Punastelijalle on tarpeeksi kiusallista, että hänen silmiinpistävin ruumiinosansa rupeaa punoittamaan juuri sellaisessa tilanteessa, jossa haluaisi pysyä mahdollisimman huomaamattomana. Joten mieti omalle kohdalle ja jätä kommentoimatta. Tämä neuvo toimii muuten useimmissa muissakin tilanteissa!
Lue myös: 10 ihmiskehon omituista reaktiota ja syyt niiden takana
Julkisesti ja väkijoukossa kosiminen – Ei!
Okei myönnetään, että kosiminen ei ehkä ole kaikkein arkipäiväisin asia ja mielikuvitusta ainutlaatuisen toimituksen suunnittelussa kannattaa käyttää. Mutta kosimiseen liittyy muutamakin kirjoittamaton sääntö, jotka on syytä pitää mielessä, ellei halua pahoittaa muiden tai omaa mieltä.
Julkisella paikalla, esimerkiksi keskellä katua tai ravintolassa, kosiminen voi olla kosijalle ja kositulle yksi elämän kohokohdista tai sitten ultimaattisen nolo tilanne. Jos on sataprosenttisen varma, että kumppani on unelmoinut julkisesta kosinnasta ja sellaisesta on ehkä joskus yhdessä puhuttukin, niin antaa mennä vain!
Vielä tätäkin tärkeämpää on se, että on varma puolison vastauksesta. Ainahan on toki olemassa pakkien mahdollisuus, mutta toisissa parisuhteissa kosinnan onnistuminen on varmemmalla pohjalla kuin toisissa. Joten jos kumppanin reaktio ja vastaus hiemankin epäilyttää, niin kosinta on syytä tehdä yksityisesti. On nimittäin erittäin epämukavaa, jos joutuu silmätikuksi ja kaikki ympärillä olevat ihmiset odottavat malttamattomana romanttista kyllä-vastausta, mutta kosittava ei halua sitä antaa. Silloin voi tulla paine miellyttää muita ja välttää äärimmäisen nolo tilanne vain suostumalla kosintaan.
Toinen kosintaan liittyvä ehdoton sääntö on se, että toisten häissä sitä ei tehdä. Älä siirrä huomiota itseesi ja omaan puolisoosi toisten suurena päivänä. Voiko tökerömpää olla!?
Älä katso julkisissa vessoissa kopin oven raosta
Kuva: Michal Jarmoluk | Pixabay
On muuten suhteellisen suuri mysteeri, että miksi julkisten tilojen vessakopeissa on monesti aivan turhan suuret raot ovien ja seinien välissä. Siis pakkohan niissä on jonkinlainen väli olla, että ovi pääsee avautumaan ja sulkeutumaan, mutta henkilökohtaisesti olen käynyt myös sellaisissa vessoissa, joissa noiden rakojen koossa puhutaan reilusta sentistä.
Ja tämähän tarkoittaa sitä, että vessakopista näkee kevyesti ulos ja sisään. Tämä on hyvin kiusallista varsinkin silloin, kun vessassa on ruuhkaa ja ihmiset joutuvat jonottamaan omaa vuoroaan. Voi nimittäin olla vaikea päättää, mihin ahtaassa tilassa katsoo, mutta on yksi paikka, mihin jonottajan ei missään olosuhteissa tule katsoa ja se on vessakopin oven ja seinän väliin jäävästä raosta sisään! Kiva olla pöntöllä ja kohdata jonkun ulkopuolella seisovan muukalaisen katse.
Joten tuijotetaan tiiviisti vaikka puhelinta omaa vuoroa odottaessa; sitähän me muutenkin aina teemme.
Liukuportaissa seiso aina oikealla
Liukuporrasetiketti menee hieman samaan kastiin kulkuvälineisiin tunkeutumisen kanssa. Tämän ajattelisi olevan päivänselvää, mutta unohtuu monelta. Liukuportaissa seistään aina oikealla puolella!
Sillä vaikka sinulla ei olisi kiire, niin jollakin muulla voi olla. Siksi vasen puoli jätetään tyhjäksi, jotta sitä pitkin pääsee nopeammin ylös. Jos tämä kirjoittamaton sääntö pääsee unohtumaan ja tukit kasseinesi liukuportaat koko leveydeltä, niin älä herran tähden ainakaan pyörittele silmiäsi, jos joku takaa tuleva pyytää väistämään. Liukuportaiden valloittaja on tällöin toiminut väärin.
Älä tupsahda vieraisille ilmoittamatta
Vielä 30 vuotta sitten oli ihan arkipäiväistä, että tuttavien ja sukulaisten luo tupsahdettiin kylään ilmoittamatta. Se oli ajan tapa ja täysin normaalia. Mutta ajat muuttuu. Vain siinä tapauksessa, että välillänne on jokin sanaton tai sanallinen sopimus siitä, että kylään voi tulla koska tahansa, ovat yllätysvierailut hyväksyttäviä. Muussa tapauksessa älä tuppaudu kylään ilmoittamatta!
Kaikilla on jatkuvasti puhelin kourassa, joten pikainen soitto tai tekstari riittää: Onko paha paikka? Voisiko tulla käymään? Pieni varoitus antaa mahdollisuuden tehdä vaikka pikasiivouksen tai hankkia jotain tarjottavaa, koska kenellä muka nykypäivänä on kaapissa niin sanottua vierasvaraa?
Ja jos toinen osapuoli on kiireinen tai kyläily ei juuri silloin passaa, niin siitä ei saa ottaa itseensä. Toisella voi olla töitä, harrastuksia tai sitten rentouttava koti-ilta ja harvinainen mahdollisuus maata sohvalla ja tuijottaa televisiota. Oli syy mikä tahansa, niin se on oikea syy, koska kyseessä on hänen kotinsa. Ei pidä olettaa, että toinen on mielissään omien suunnitelmiensa kariutumisesta, jotta pääsee isännöimään tai emännöimään juuri sinua.
Syntymäpäiväsi on erityinen päivä muillekin
Otetaan listan loppuun tällainen mukava kirjoittamaton sääntö, joka ei välttämättä monellakaan ole tullut mieleen.
Kun seuraavan kerran suunnittelet syntymäpäiväkekkereitä tai sitä, miten merkkipäivääsi muuten viettäisit, niin älä unohda vanhempiasi. Kyllä, kyseessä on sinun synttärisi, mutta päivä on erityinen myös niille, jotka ovat sinut saattaneet maailmaan.
Muista siis pyhittää juhlinnasta edes pieni hetki henkilölle, jonka sisällä olet mahdollisesti kasvanut yhdeksän kuukauden ajan ja joka tavalla tai toisella on sinut synnyttänyt. Ja oli kyse biologiasta tai ei, niin syntymäpäiväsi – se ensimmäinen – mullisti vanhempiesi elämän. Toivottavasti hyvällä tavalla 😉
🤷‍♀️ Kerro kommenttikentissä ⬇️⬇️ tai somekanavissamme, tuleeko mieleesi muita kirjoittamattomia sääntöjä, joita toivoisit kanssaihmisten noudattavan. Ja saiko joku tämän listan kohdista sinut sanomaan ääneen AAMEN!
Top 10 maailman pisimmät lennot – Näissä joutuvat istumalihakset todelliselle koetukselle!
Maailman kalleimmat jälkiruoat – makeaa mahan ja lompakon täydeltä!
Saatat pitää myös näistä
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
Top 10 pahimmat huvipuisto-onnettomuudet
10 käsimerkkiä – yllättävät alkuperät ja merkitykset
Suomalaiset sanonnat: Onko näissä mitään järkeä?
10 sanaa, jotka ovat samanlaisia ympäri maailman ja kielestä riippumatta
Mandela-efekti: 10 esimerkkiä ihmisten vääristä yhteisistä muistikuvista
Top 10 vanhimmat yleisurheilun maailmanennätykset – tullaanko näitä koskaan rikkomaan?
Oudot uutiset1 kuukausi sitten
Hylje tunkeutui taloon, makoili sohvalla ja traumatisoi perheen kissan
Oudot uutiset3 päivää sitten
Mies vieraili ex-vaimonsa haudalla joka aamu – ei muistellakseen, vaan virtsatakseen sille
Copyright © 2022 Listamedia
Me käytämme sivustolla evästeitä kävijämäärien seurantaan, sivuston personointiin ja mainontaan.
Me käytämme sivustolla evästeitä käyttäjäkokemuksesi parantamiseen. Selaimesi säilyttää sivustomme toiminnan kannalta välttämättömät evästeet. Me käytämme myös niin sanottujen kolmansien osapuolien evästeitä analysoidaksemme kävijämääriä ja sivuston käyttöä; nämä evästeet säilyvät selaimessasi vain, mikäli annat suostumuksesi siihen. Sinulla on siis halutessasi mahdollisuus hylätä näiden evästeiden käyttö, mutta se voi vaikuttaa käyttäjäkokemukseesi sivustollamme.
Lisää tietosuojasta voit lukea täältä.
Nämä evästeet ovat välttämättömiä sivuston toiminnan ja turvallisuuden kannalta, eivätkä ne säilytä mitään henkilökohtaisia tietojasi.
Nämä evästeet eivät ole välttämättömiä sivuston toiminnallisuuden kannalta, vaan niitä voidaan käyttää käyttäjädatan keräämiseen analysointi-, markkinointi- ja personointitarkoituksissa. Evästeet säilyvät selaimessasi vain suostumuksellasi.